stanford-oval/wikipedia huggingface dataset:
המועצה לביטחון לאומי (טורקיה)
תולדות המועצה ותפקידה בחיי המדינה > צמצום סמכויות המועצה בחוק

הצבא בטורקיה משמש גורם חשוב בשמירת אופייה החילוני של המדינה וביישום נורמות מערביות. למרות שבשתי ההפיכות הצבאיות הממשיות שהתחוללו בטורקיה ב-1960 וב-1980 השיב הצבא את השלטון לידי האזרחים לאחר זמן קצר, ולמרות עמדותיו הפרו-מערביות של הצבא, נתפס מצב זה במערב כמנוגד לדמוקרטיה וכאחד המכשולים הניצבים בפני טורקיה בדרך להצטרפותה אל האיחוד האירופי. בשל כך נעשו בטורקיה בשנים האחרונות מספר שינויים חקיקתיים אשר מטרתם להתאים את המצב החוקתי לדרישותיו של האיחוד האירופי בכל הקשור לחיזוק שליטתה של המערכת האזרחית בצבאית. שינויים אלה התמקדו בתפקידה של המועצה לביטחון לאומי וב-23 ביולי 2003 תוקנה החוקה ונקבע כי המועצה היא בבסיסה גוף מייעץ. עוד נקבע כי רוב חבריה, 6 מתוך 11, יהיו מהדרג האזרחי וייצוגה בקרב מספר גופים מפקחים בעלי סמכויות צנזורה הוגבל. אף ששינויים אלה תוארו כמהפכה שקטה, הביעה הנציבות האירופית את דעתה ב-2004 כי הכוחות המזוינים בטורקיה ממשיכים להפעיל את השפעתם בערוצים בלתי רשמיים. שנה לאחר מכן שבה הנציבות האירופית על עמדה זו בקובעה כי הכוחות המזוינים במדינה עדיין אוחזים בהשפעה רבה (על המערכת האזרחית) בדרך של פרסום הצהרות רשמיות בעניינים הנוגעים להתפתחויות פוליטיות ומדיניות הממשלה.
תולדות המועצה ותפקידה בחיי המדינה > המשבר הפוליטי ב-2007

קביעתה האחרונה של הנציבות האירופית זכתה לאישוש מלא בשנת 2007 עת טורקיה נקלעה למשבר פוליטי על רקע כוונתו של ראש הממשלה רג'פ טאיפ ארדואן למנות את בן מפלגתו ושר החוץ עבדוללה גול לנשיא המדינה. הצעד שנתפס כניסיון לפגוע באופייה החילוני של המדינה הביא את ראש המטות המשולבים של טורקיה, הגנרל יאשאר בייקאניט (Yaşar Büyükanıt), להכריז כי הצבא, המופקד על שמירת אופייה החילוני של המדינה, לא יהסס להתערב ולהפעיל את סמכותו במידת הצורך. המשבר והצהרתו של בייקאנט הביאו להתפטרותו של ארדואן ולעריכת בחירות כלליות מוקדמות. התפתחויות אלה הוכיחו, לפחות לעת עתה, שללא קשר להגדרה המדויקת של תפקיד המועצה לביטחון לאומי בחוק, הצבא, וכפועל יוצא מכך - גם המועצה, עדיין נהנים מכוח רב במדינה.
הערות שוליים

↑  Financial Times (editorial): A quiet revolution: Less power for Turkey's army is a triumph for the EU, July 31, 2003
↑  European Commission: 2004 Regular Report on Turkey’s progress towards accession, October 6, 2004. P. 15
↑  European Commission: Turkey 2005 Progress Report, Brussels, 9 November 2005, p. 41
| --- | --- |
בקרת זהויות :  NLI: 987007296555205171  LCCN: no2009194466  VIAF: 124731275   WorldCat (עם VIAF): 124731275
הוצאת קורן ירושלים

| --- | --- |

סמלה של הוצאת קורן
 נתונים כלליים
 סוג:  הוצאת ספרים
 מייסדים:  אליהו קורן (קורנגולד)
 תקופת הפעילות:  1962–הווה (כ־62 שנים)
 מיקום המטה:  ירושלים ישראל ישראל
 ענפי תעשייה:  הוצאה לאור 
 מוצרים עיקריים:  ספר 
  
 www.korenpub.com
 
הוצאת קורן ירושלים בע"מ היא הוצאת ספרים ירושלמית, שאותה ייסד אליהו קורן (קורנגולד), הידועה בעיקר בזכות מהדורת התנ"ך שלה.
ההוצאה נוסדה בשנת 1962 לשם הוצאתו לאור של תנ"ך קורן, שמאז הפך לאחד התנ"כים הפופולריים ביותר, ובהמשך הוציאה לאור גם סידור. עם השנים התרחבה פעילות ההוצאה ואף נרכשו ונוסדו כמה הוצאות בת. כיום ספרי הוצאת קורן רואים אור תחת ארבע הוצאות: קורן, מגיד, טובי ואופק.
התנ"ך

אחת מן המטרות העיקריות בהדפסת התנ"ך הייתה להדפיס מחדש את התנ"ך בארץ ישראל, בידי יהודים ועל פי המסורה היהודית, כאשר המציאות עד אז הייתה שרוב מהדורות התנ"ך נדפסו בידי מדפיסים נוצרים בחוץ לארץ. נוסחו הוגה בדקדקנות, חידושים גרפיים רבים נעשו. בסוף שנת תשכ"ג (1963) הוצאה המהדורה הראשונה של התנ"ך השלם.
הגופן

למטרת הוצאת התנ"ך עיצבה ההוצאה גופן ייחודי, אשר נועד לאפשר קריאה נוחה ככל האפשר מדגישה את ההבדלים השונים בין האותיות. לשם זאת נעזר מר אליהו קורן בפרופ' פייגנבוים ובניסיונם של מדעני האופטיקה. גם בעיצוב הגופן הודגש נושא "החזרת העטרה ליושנה", בכך שהושבה לאות ל צורתה המקורית עם צווארה הזקוף, במקום מנהגם של מדפיסים "להשכיב" אותה או אף "לערוף" את ראשה.
הושקע מאמץ מיוחד גם בשילוב הטעמים עם הניקוד והאותיות, זאת בתקופה שבה לא היו כל עזרי מחשוב בנמצא. בתחום הטעמים חידשה ההוצאה גם כן, וחודדו הבדלים בין טעמים דומים, וגם בין הטעמים לניקוד (סימני הניקוד עובו, וסימני הטעמים עוצבו דקים יותר). דוגמה לתיקון שהתגאו בו אנשי ההוצאה היה עיצוב סימן הש השמאלית והימנית במובדל מעיצוב החולם, וכך סימן החולם לא נבלע בנקודות אלו כאשר ה-ש' צמודה אליו (היבלעות זו שנפוצה בגופנים ישנים, אף גרמה לאחד מחוקרי הלשון העברית לחדש כלל, שחולם לא ייכתב בצמוד לסימן ש' שמאלית או ש' ימנית).
לאחר הוצאת התנ"ך עוצבה גרסה שונה מעט של הגופן, אשר בה הודפסו שאר ספרי ההוצאה.
סידורים

פרויקט נוסף של אליהו קורן והוצאתו היה הוצאת סידור, אשר עוצב בצורה שעוזרת למתפלל להבין את אשר הוא אומר על ידי שבירת המשפטים במקומות הראויים. הסידור עוצב בגופן מיוחד של ההוצאה, דומה לגופן התנ"ך אך שונה במעט. לאחר הוצאת הסידור והצלחתו הדפיסה ההוצאה גם מחזורים באופן דומה, עם ביאורי הפיוטים על ידי חוקר התפילה דניאל גולדשמידט (אשר נלקחו ממהדורת המחזורים שלו, שהדפיס דרך ההוצאה). ספרי יהדות נוספים בהוצאת קורן כוללים חומש עם הפטרות וסדר התפילה בשבת, וגרסה אנגלית של התנ"ך בתרגומו של פרופ' הרולד פיש.
בחודש אפריל 2009 הושק סידור חדש שכולל תרגום ופירוש לאנגלית שערך הרב יונתן זקס, רבה של בריטניה. הסידור מעוצב בעיצוב המסורתי של הוצאת קורן ומצטיין בפרשנות פואטית על הסידור ועל מעגל השנה היהודי. הסידור כולל את התפילות לשלום המדינה ולשלום החיילים.
בשנת 2013 יצא לאור לראשונה סידור ליום העצמאות וליום ירושלים, בעריכתם של בנימין לאו ויואל רפל.
ספרים נוספים בהוצאת קורן

בשנת ה'תשמ"ט יצא לראשונה בהוצאה ספר שאינו סידור או תנ"ך - דע מה שתשיב לעצמך, על ענייני אמונה והשקפה המיועד לבני נוער, מאת הרב זאב קרוב, נכדו של מייסד ההוצאה אליהו קורן. כיום יוצאים לאור תחת המותג "קורן" רק ספרי קודש קאנוניים, וספרי עיון תורניים יוצאים תחת המותג של הוצאת הבת "ספרי מגיד".
בשנת 2010 עברה להוצאת קורן הוצאתו לאור של תלמוד שטיינזלץ בגרסאות שונות, ובהמשך פרסמה ההוצאה גם את מפעלי הפירוש המקיפים הנוספים של הרב עדין שטיינזלץ, על התנ"ך, על המשנה, על משנה תורה לרמב"ם, על ספר התניא.
הוצאת שקמונה

הוצאת שקמונה הייתה הוצאת ספרים שהוציאה לאור בעיקר ספרי עיון בנושאי היסטוריה, ארכאולוגיה, ארץ ישראל והגות ציונית. את ההוצאה הקים בשנת 1965 ראובן הכט, שהיה המנהל והרוח החיה של ההוצאה. פחות מעשור לאחר מכן, בשנת 1973, נקלעה ההוצאה לקשיים וצברה חובות, ועקב כך העביר הכט את הניהול האדמיניסטרטיבי של ההוצאה לידי הוצאת קורן, אך הכט המשיך להפעיל אותה בתקופה זו. ההוצאה הייתה תחת הניהול של הוצאת קורן עד שנמכרה שקמונה להוצאת כתר בשנת 1984.
ספרי מגיד

בשנת 2007 השיקה הוצאת קורן מותג־בת לפרסום ספרי עיון בתחומי היהדות תחת השם "ספרי מגיד". סדרה זו עוסקת במקרא, פרשנות, הלכה, מחשבת ישראל, מעגל השנה היהודי ועוד. בהוצאה זו רואים אור כמה עשרות כותרים בכל שנה, ולמעשה אליה הופנו כל ספרי ההוצאה שאינם "ספרי קודש" קלאסיים אלא ספרים מקוריים. בין סופרי ההוצאה נמנים מנהיגים תורניים חשובים, כגון הרב יונתן זקס, הרב עדין שטיינזלץ, הרב אהרן ליכטנשטיין, הרבנית ימימה מזרחי והרב יוסף צבי רימון. חלק מהספרים יוצאים בשיתוף פעולה עם מוסדות תורניים שונים (ישיבות, מדרשות ועוד), ובראשם ישיבת הר עציון. בספרי מגיד רואים אור ספרים בעברית ובאנגלית.
בשנת 2013 החלה לראות אור סדרת התנ"ך, שספריה מציעים פרשנות רחבה על ספרי התנ"ך, מאת מחברים שונים. הסדרה רואה אור בעברית ובאנגלית, אך לא כל הספרים מקבילים בשתי השפות. עד כה ראו אור בעברית:
תורת הקורבנות: מחוות של בשר ורוח (ויקרא א–י), מאת יונתן גרוסמן, תשפ"ב
דברים: אמונה, אדם, עם, מאת תמיר גרנות, תש"ף
שופטים: בין כיבוש למלוכה, מאת אליהו עסיס, תשפ"ב
שמואל א: מלך בישראל, מאת אמנון בזק, תשע"ג
שמואל ב: מלכות דוד, מאת אמנון בזק, תשע"ד
יחזקאל: הנביא שהיה בן אדם, מאת אמנון בזק, תשפ"א
יואל: בין משבר לתקווה, מאת אליהו עסיס, תשע"ה
רות: מניכור למלוכה, מאת יעל ציגלר, תשע"ח
אסתר: מגילת סתרים, מאת יונתן גרוסמן, תשע"ג
קהלת: סדק של אור, מאת יונתן גרוסמן ועשהאל אבלמן, תשפ"ג
איכה: אמונה בעולם סוער, מאת יעל ציגלר, תשפ"ד
בשנת 2016 יצא לאור במסגרת 'ספרי מגיד' כתב העת התורני מעשה חושב. כתב העת מתאפיין בכותבים ממגוון קצות הקשת של השיח האמוני. עד כה (2021) ראו אור שני כרכים: כרך א עוסק בנושא דעת אלוהים, וכרך ב בנושא שוויון.
הוצאת טובי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הוצאת אופק

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לקריאה נוספת

אליהו קורן, "האות כיסוד בעיצוב ספרי קודש" בספר אות היא לעולם, בהוצאת משרד החינוך והתרבות, תשמ"א.
הערות שוליים

↑  ארכיון הכט, מכתב למשה שמיר, 6 באוגוסט 1973
| --- | --- |
בקרת זהויות :  NLI: 987007450779305171  LCCN: nr94010854  VIAF: 157553582   WorldCat (עם VIAF): 157553582
זאב טונדרה אלסקי

| זאב טונדרה אלסקי |
| --- | --- |
 זאב טונדרה אלסקי בשבי
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: כלב
מין:: זאב מצוי
תת־מין:: זאב טונדרה אלסקי
שם מדעי
 Canis lupus tundrarum ‏מילר, 1912

זאב טונדרה אלסקי (זאב אלסקה טונדרה; שם מדעי: Canis lupus tundrarum), הידוע גם בתור "ברון הקרקע", הוא תת-מין של זאב מצוי. הזאב מצוי באזור החוף הארקטי מנקודה ליד בארו, מזרחה לכיוון מפרץ הדסון וכנראה שגם צפונה לארכיפלג הארקטי.
תת מין זה זוהה בשנת 1912 על ידי גריט סמית מילר, אשר ציין כי הוא דומה באופן הדוק לזאב המישורים הגדולים בגולגולת ובמורפולוגיה של השן, אם כי בעל דוכן וחיך צרים יותר. זה זאב גדול, בצבע לבן צח.
נכון לשנת 2005, זאב טונדרה אלסקי נחשב תת-מין על ידי ה-MSW3.
ראו גם

זאב
זאב מצוי
הר שרה תאודורה

| --- | --- |
אין תמונה חופשית
 מידע כללי
 על שם:  שרה תאודורה, קיסרית בולגריה 
 מיקום:  אזור הברית האנטארקטית,
 רכס הרים:  הרי אריסטוטל 
 קואורדינטות:  65°39′45″S 62°36′50″W﻿ / ﻿65.6625°S 62.6139°W﻿ / -65.6625; -62.6139
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר שרה תאודורה(למפת חצי האי האנטארקטי רגילה) בסיס חנרל ברנרדו אוהיגינס ריקלמההר שרה תאודורה(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר שרה תאודורה(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר שרה תאודורה
 
הר שרה תאודורה (באנגלית: Mount Sara Teodora; בבולגרית: връх Сара Теодора) הוא פסגה המכוסה קרח בהרי אריסטוטל ב חוף אוסקר השני בארץ גרהאם, שבאנטארקטיקה.
גובהה של הפסגה 1,350 מטרים מעל פני הים.
הר שרה תאודורה ממוקם בין הגבעות שמדרום מזרח לכיפת מדריד - ההר ממוקם 15.55 קילומטרים מכיפת מדריד.
כיפת הקרח שעל הפסגה מתנקזת לקרחון סטארבק שמצפון-מזרח לפסגה; לקרחון סטאב שממזרח לפסגה, לקרחון אמברגריס שמדרום לפסגה; ולקרחון בלוגראדצ'יק שמדרום מערב לפסגה.
הרכסים סביב הפסגה הם: פסגות פיפין שממזרח - צפון מזרח להר שרה תאודורה, רכס צ'ינטולוב שמדרום-מזרח להר, ורכס ואלקוסל שמדרום להר.
הר שרה תאודורה ממוקם 12.6 קילומטרים דרומית-מערבית מהר מייהו; ו-10.56 קילומטרקים מרכס היטרינו.
היסטוריה > מיפוי ההר

ההר מופה על ידי סוקרים בריטיים בשנת 1976.
היסטוריה > מקור השם

ההר נקרא על שם המלכה הבולגרית שרה תאודורה, שתו השנייה של איוון אלכסנדר, קיסר בולגריה וקיסרית רעיה של בולגריה.
לקריאה נוספת

הגאזט האנטארקטי הבולגרי (בבולגרית)
הערות שוליים

↑  גאזט השמות האנטארקטיים של בולגריה
1 2 3 4 5 6 7 8 9 10  מידע גאוגרפי והיסטורי
המפלגה הליברלית הלאומית

ערך זה עוסק במפלגה בעבר בגרמניה. אם התכוונתם למפלגה בעלת אותו שם בלבנון, ראו .
| --- | --- |
 מדינה:  הרייך הגרמני, הקונפדרציה הצפון-גרמנית 
 מייסד:  Max von Forckenbeck 
 מנהיגים:  Ernst Bassermann 
 תקופת הפעילות:  1867–1918 (כ־51 שנים) 
 אידאולוגיות:  ליברליזם לאומי
 נוצרה מתוך:  מפלגת הקדמה הגרמנית
 מיקום במפה הפוליטית:  מרכז-ימין
 
חיתוך עץ מ-1878 המציג את בכירי המפלגה. שורה עליונה (משמאל לימין) וילהלם ורפפניג, אדוארד לסקר, היינריך פון טרייצ'קה ויוהאן פון מיקל. שורה תחתונה: פרנץ פון רוגנבאך, קרל בראון, רודולף פון גניישט ולודוויג במברגר
המפלגה הליברלית הלאומית (בגרמנית: NLP, Nationalliberale Partei) הייתה מפלגה ליברלית-לאומית בתקופת הקיסרות הגרמנית. המפלגה, שהתקיימה בין 1866 ל-1918, חרתה על דגלה חתירה לאיחוד לאומי-גרמני של המרכיבים הגרמניים השונים בקיסרות על ידי כלכלה חופשית בעלת שוק ומטבע משותפים, תפיסה תרבותית-צבורית חילונית ותמיכה במודרניזם וקידמה על ידי תיעוש. המפלגה הייתה ביתם של התעשיינים, בעלי ההון והבורגנים האמידים, שראו ברכה בהתפתחות המואצת של הכלכלה הגרמנית תחת שלטונו של אוטו פון ביסמרק. עקב האחוז הגבוה יחסית של יהודים בקרב קבוצות אלה, התמסדה מסורת של תמיכה יהודית במפלגה, שהתבטאה במקביל בפטריוטיות גרמנית מוקצנת של היהודים תומכי המפלגה. בין בכירי המפלגה נמנו הכלכלן היהודי לודוויג במברגר והמשפטן היהודי אדוארד לסקר, אך גם ההיסטוריון האנטישמי היינריך פון טרייצ'קה.
בבחירות הראשונות לרייכסטאג של גרמניה המאוחדת ב-1871 זכתה המפלגה ל-30.1% מקולות המצביעים והייתה למפלגה הגדולה ביותר בבית. המפלגה זכתה להצלחה בעיקר בחלקי גרמניה החדשים שמחוץ לפרוסיה, כהנובר, שלזוויג-הולשטיין והסן. מבין 161 המושבים שלה בריכסטאג הראשון, 91 היו מחוץ לפרוסיה. עד שנת 1879 היו המפלגה ואנשיה יד-ימינו של ביסמרק ברפורמות שהנהיג לקראת מדינה מאוחדת, חילונית במרחב הציבורי, הפועלת לפי עקרונות השוק החופשי ומנהלת יחסי חוץ מועילים. בין היתר תרמה המפלגה ליצירת הרייכסבנק, הבנק המרכזי של גרמניה והמטבע המאוחד, הגולדמרק, שתרמו לאיחוד הכלכלות של מרכיביה וסייעו ליצירת משק מודרני. ב-1879 פנה ביסמרק למדיניות פרוטקציוניסטית (הגבלות על השוק החופשי, בעיקר סגירות כלכלית על ידי מכסי מגן), דבר שהוביל לקרע בינו ובין המפלגה. ב-1884 פרש הפלג השמאלי-פרוגרסיבי מן המפלגה והחלק הנותר אימץ עמדות שמרניות ולאומיות יותר מבחינה מדינית. כך תמכה המפלגה בהקמת והרחבת הצי הגרמני הקיסרי לפי תוכניתו של האדמירל אלפרד פון טירפיץ ווילהלם השני, קיסר גרמניה, גם כאשר הדבר הוביל למרוץ חימוש מול בריטניה.
בתקופת מלחמת העולם הראשונה הייתה המפלגה חלק מקואליציית המלחמה וצידדה בבניית צי מלחמה גדול, סיפוח שטחים לגרמניה ומלחמת צוללות בלתי מוגבלת. במשך כל קיומה הלך והתחדד במפלגה קרע בין פלג ימני ופלג שמאלי. עם תבוסת גרמניה ב-1918 התפצלה המפלגה לשתיים, המפלגה הדמוקרטית הגרמנית משמאל ומפלגת העם הגרמנית בראשותו של גוסטב שטרזמן מימין.
לקריאה נוספת

Dan S. White, The Splintered Party: National Liberalism in Hessen and the Reich, 1867-1918, Harvard University Press, 1976 ISBN 978-0674833203
הערות שוליים

↑  Jews and the German State: The Political History of a Minority, 1848-1933 עמ' 225
| --- | --- |
בקרת זהויות :  NLI: 987007265980805171  GND: 39525-0  LCCN: n97016147  SUDOC: 139634134  VIAF: 137375537   WorldCat (עם VIAF): 137375537
ויטאלי ז'ולובוב

| --- | --- |

ויטאלי ז'ולובוב, 1976
 לידה:  18 ביוני 1937 (בן 87) מחוז חרסון
 מידע כללי
 בשירות:  קוסמונאוט בשירות תוכנית החלל הסובייטית
 לאום:  ברית המועצות סובייטי,אוקראינה אוקראינה
 השכלה:  אוניברסיטת אזרבייג'ן לנפט ותעשייה (1959)  האקדמיה הצבאית-פוליטית של ברית המועצות על שם ולדימיר איליץ' לנין (1974) 
 עיסוקים נוספים:  מהנדס
 תקופת השירות:  1963–1981 (כ־18 שנים)
 דרגה:  קולונל
 זמן שהייה בחלל:  49 ימים, 6 שעות, 23 דקות
 משימות
 סויוז 21
 עיטורים
 ,
 
ויטאלי מיכאילוביץ' ז'ולובוב (באוקראינית: Віталій Михайлович Жолобов; ‏נולד ב־18 ביוני 1937) הוא קוסמונאוט סובייטי  ממוצא אוקראיני שטס לחלל במסגרת תוכנית סויוז.
ביוגרפיה

ויטאלי ז'ולובוב נולד בכפר במחוז חרסון למשפחת איכרים. בשנת 1959 הוא סיים מכון למהנדסים בתחום גז ונפט בבאקו וגויס לחיל האוויר הסובייטי.
בשנת 1963 הוא נכלל ביחידת הקוסמונאוטים והחל בהכנות לטיסת חלל.
בשנת 1976 ויטאלי ז'ולובוב ביצע את הטיסה על סיפון חללית סויוז 21 (בוריס וולינוב היה מפקד צוות). החללית התחברה לתחנת חלל סאליוט 5 והחלה הביצוע תוכנית ניסויים. הטיסה הופסקה לאחר 49 ימים בעקבות המצב הבריאותי של ז'ולובוב ועבר סטרס פסיכולוגי לאחר מספר תקלות בתחנת החלל.
בשנת 1988 הוא עזב את יחידת הקוסמונאוטים ועבר להתגורר לקייב. בסוף שנות ה-80 של המאה ה-20 הוא עבד בתעשיית הנפט הסובייטית באזור טיומן. לאחר התפרקות ברית המועצות ויטאלי ז'ולובוב עבר לאוקראינה וכיהן במספר תפקידים. בשנת 1994 הוא נבחר לראש המועצה של מחוז חרסון וכיהן בתפקיד עד לשנת 1996. לאחר סיום תפקיד זה ויטאלי ז'ולובוב מונה ליושב ראש סוכנות חקר החלל של אוקראינה וכיהן בתפקיד זה כחצי שנה.
ויטאלי סבסטיאנוב

| --- | --- |

ויטאלי סבסטיאנוב, 2002
 לידה:  8 ביולי 1935 מחוז סברדלובסק ברית המועצות
 פטירה:  5 באפריל 2010 (בגיל 74) מוסקבה
 מידע כללי
 בשירות:  קוסמונאוט בשירות תוכנית החלל הסובייטית 
 לאום:  ברית המועצות ברית המועצות/רוסיה רוסיה
 השכלה:  המכון לתעופה במוסקבה 
 עיסוקים נוספים:  מהנדס
 תקופת השירות:  1968–1993 (כ־25 שנים)
 זמן שהייה בחלל:  80 ימים 16 שעות ו-18 דקות
 משימות
 סויוז 9, סויוז 18
 עיטורים
  (פעמיים)    (פעמיים)
 
ויטאלי איבאנוביץ' סבסטיאנוב (ברוסית: Виталий Иванович Севастьянов; ‏8 ביולי 1935 - 5 באפריל 2010) היה קוסמונאוט סובייטי שהשתתף בשתי טיסות לחלל. על השתתפותו בתכנון מערכות חלל בשנת 1978 הוענק לו פרס ברית המועצות.
חייו

ויטאלי סבסטיאנוב נולד בעיירה במחוז סברדלובסק. בשנת 1945 משפחתו עברה לסוצ'י. לאחר סיום בית הספר, סבסטיאנוב נסע למוסקבה והחל לימודי הנדסה במכון למהנדסי טייס. עם סיום וקבלת הסמכה כמהנדס הוא החל לעבוד במשרד תכנון מס' 1. בשנים 1960–1963 הוא היה מדריך למערכות חלל במרכז להכנת הקוסמונאוטים. בשנת 1965 הוא סיים עבודת הדוקטורט שלו.
בשנת 1968 סבסטיאנוב נכלל ביחידת הכנת הקוסמונאוטים. הוא היה חלק מקבוצה שעברה הכנה לטיסות לירח. עקב בעיות טכניות ואי-יכולת להקדים את אמריקאים בנחיתה על הירח התוכנית בוטלה.
בשנת 1969 סבסטיאנוב החל הכנות לטיסות בחלליות מדגם "סויוז". ביוני 1970 הוא השתתף בטיסה של חללית סויוז 9. לאחר הטיסה הראשונה סבסטיאנוב היה חלק מצוות משנה למספר משימות חלל. הטיסה השנייה שלו התרחשה במאי 1975 על סיפון סויוז 18. החללית התחברה לתחנת חלל סאליוט 6 וצוות שהה שם חודשיים.
לאחר טיסה זו הוא המשיך בהכנות לטיסות נוספות ונכלל בצוותי שמנה של מספר משימות חלל.
עקב סיבות בריאותיות ביוני 1990 הוטלו על סבסטיאנוב מגבלות להשתתפות בטיסות ארוכות.
ב-30 בדצמבר 1993 סבסטיאנוב התפטר ממקום עבודתו במשרד לתכנון חלליות ומיחידת הקוסמונאטים עקב בחירתו לדומה הממלכתית של הפדרציה רוסית. הוא היה חבר דומה במשך מעל העשור והיה חבר של סיעת המפלגה הקומוניסטית של הפדרציה הרוסית.
במשך שנים רבות סבסטיאנוב היה מנחה של תוכנית מדעית בטלוויזיה סובייטית. במהלך שנות ה-80 סבסטיאנוב היה יושב ראש הפדרציה הסובייטית של שחמט.
הקונצרט למען בנגלדש

עטיפת התקליט המקורי של המופע.
הקונצרט למען בנגלדש הוא שם משותף של שני מופעים שנערכו במדיסון סקוור גרדן, ניו יורק ב-1 באוגוסט 1971 (אחר הצהריים ובערב) למען איסוף כספים לפליטי המלחמה בבנגלדש.
הקונצרט נערך ביזמתם של ג'ורג' האריסון וראווי שנקר, והשתתפו בו בנוסף אליהם גם בילי פרסטון, רינגו סטאר, אריק קלפטון, ליאון ראסל ובוב דילן. היה זה מופע הצדקה הראשון מסוגו, שבו כוכבי רוק הופיעו לקהל המונים כדי לגייס כספים למטרה נעלה. בעקבותיו הופקו מופעי צדקה נוספים מסוגו. לקונצרט רכשו כרטיסים כ-40,000 איש. ההכנסות מן הקונצרט הניבו סך של 243,418.51 דולר. סכום זה נמסר לניהול יוניצ"ף עבור חלוקה לנזקקים.
רקע

עד ה-14 באוגוסט 1947 הייתה בנגלדש חלק מהודו הבריטית, שכללה גם את הודו ופקיסטן של ימינו. ב-1947 תם השלטון הבריטי והודו חולקה לשתי מדינות עצמאיות (ראו:חלוקת הודו): הודו, שכללה אזורים בעלי רוב הינדי, ופקיסטן שכללה אזורים בעלי רוב מוסלמי. פקיסטן, הייתה מחולקת לשני חלקים מרוחקים זה מזה, שהודו חצצה ביניהם: מזרח פקיסטן (בשטח שמהווה כיום את בנגלדש) ומערב פקיסטן (בגבולות פקיסטן של היום). בחלק המזרחי של המדינה שרר מרמור הולך וגובר נגד השלטון המרכזי, עקב קיפוח כלכלי, תרבותי ופוליטי מצדו. ב-1971 פתחה ממשלת פקיסטן במסע דיכוי נגד גורמים לאומיים במזרח פקיסטן. בתגובה הכריזו מנהיגים בנגליים ב-26 במרץ 1971 על עצמאות בנגלדש ופתחו בכך את מלחמת השחרור של בנגלדש. עקב המלחמה נמלטו פליטים רבים להודו, שהצטרפו לפליטים אחרים אשר נפגעו מסופה טרופית (ציקלון) שפגעה במזרח פקיסטן ב-12 בנובמבר 1970. תמונות הפליטים, ובמיוחד הילדים הרבים שסבלו מרעב זעזעו את העולם.
המוזיקאי ממוצא בנגלי, וידידו הטוב של האריסון, ראווי שנקר, ניסה לבדוק עמו אפשרות לגיוס כספים בארצות הברית עבור סיוע לפליטים. האריסון הקליט בתחילה את השיר "בנגלדש", שההכנסות ממכירתו הועברו לפליטים. לאחר מכן ניסה לגייס את חבריו ללהקת הביטלס. ג'ון לנון הסכים עקרונית ובלבד שאשתו יוקו אונו תופיע לצידו, ולמרות הסכמתו של האריסון הדבר לא התבצע בפועל. פול מקרטני סירב להופיע כל עוד נושאים משפטיים הקשורים לפירוק הלהקה תלויים ועומדים. היחיד מחברי הביטלס שהסכים להופיע היה רינגו סטאר. לבסוף גיבש האריסון להקה מקרב חברים אחרים שהכיר ועבד עמם באותה תקופה.
תוכנית המופע

תוכנית הקונצרט התחלקה לשלושה חלקים:
תוכנית המופע > קונצרט מוזיקה הודית

החלק הראשון הוקדש לקונצרט מוזיקה הודית. ראווי שנקר בסיטאר, עלי אכבר חאן בסארוד ואחרים ניגנו ראגה מסורתית בשם "Bangla Dhun".
תוכנית המופע > הופעת ה"סופרגרופ" של האריסון

בחלק המרכזי הופיעה "סופרגרופ", להקה בהרכב חד-פעמי שהורכבה במיוחד לצורך המופע מכוכבים סולנים. הלהקה כללה, בין השאר, את
ג'ורג' האריסון - זמר מוביל וגיטרה
רינגו סטאר - תופים וזמרה
ליאון ראסל - באס, פסנתר וזמרה
בילי פרסטון - אורגן חשמלי וזמרה
דון פרסטון - גיטרה חשמלית וקולות
אריק קלפטון - גיטרה חשמלית
ועוד
במסגרת זו בוצעו השירים:
Wah-Wah - ג'ורג' האריסון
My Sweet Lord - ג'ורג' האריסון
Awaiting On You All - ג'ורג' האריסון
That's The Way God Planned It - בילי פרסטון
It Don't Come Easy - רינגו סטאר
Beware of Darkness - ליאון ראסל
While My Guitar Gently Weeps - ג'ורג' האריסון עם אריק קלפטון בגיטרה מובילה
Jumpin' Jack Flash / Young Blood - שיר של האבנים המתגלגלות בביצוע ליאון ראסל עם קולות של ג'ורג' האריסון ודון פרסטון
Here Comes the Sun - ג'ורג' האריסון
Something - ג'ורג' האריסון
Bangla Desh - חברי הלהקה
תוכנית המופע > מופע של בוב דילן

בחלק השלישי הופיע בוב דילן עם ג'ורג' האריסון בפנדר סטראטוקסטר, ליאון ראסל בבס ורינגו סטאר בתופים ותוף מרים.
בחלק זה נוגנו שיריו של דילן:
A Hard Rain's a-Gonna Fall
It Takes a Lot to Laugh, It Takes a Train to Cry
Blowin' in the Wind
Just Like A Woman
Mr. Tambourine Man
Love Minus Zero/No Limit (רק במופע אחר-הצהריים)
מוצרים נלווים

הקלטות הקונצרט נערכו והופקו על ידי ג'ורג' האריסון ופיל ספקטור ונמכרו כסט תקליטים בן 3 תקליטים, האלבום אף זכה באותה שנה בפרס גראמי בקטגוריית אלבום השנה. בנוסף הופק סרט תיעודי (שיצא לאקרנים ב-1972).
ב-1992 יצאו הקלטות המופע מחדש, כולל מספר רצועות שלא נכללו בהוצאה המקורית, כסט של שני תקליטורים, עריכה מחודשת הופקה ב-2001. ב-2005 יצא מחדש הסרט, כולל הערות ותוספות כ-DVD. ההכנסות מהפקות אלה הועברו ל"קרן ג'ורג' האריסון", המנוהלת גם היא על ידי יוניצ"ף.
ביקורות ומחלוקות

כל הכסף אמור היה להמסר ליוניצ"ף כדי לסייע לפליטים. אולם, לפי מאמר ביקורת בניו יורק מגזין מ-1972 נותרו חלק מההכנסות בידי חברת התקליטים "אפל". אלן קליין, בכיר ב"אפל" תבע פיצויים מהעיתון בתביעת דיבה בסך 150 מיליון דולרים. מאמר מ-2 ביוני 1985 בלוס אנג'לס טיימס גילה שהעברת הכספים התעכבה במשך 11 שנה בגלל בעיות מיסוי. ג'ון לנון, חברו של האריסון ללהקת הביטלס, טען בריאיון לפלייבוי שהכספים נגנבו.
הערות שוליים

↑  Concert for Bangladesh Revisited with George Harrison and Friends, (2005), Claire Ferguson, notes from: Interviews. Apple Corps,6 0349 70481 20, (2005).
↑  1980 Playboy Interview With John Lennon And Yoko Ono
זאב טונדרה אירואסייתי

| זאב טונדרה אירואסייתי |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: כלב
מין:: זאב מצוי
תת־מין:: זאב טונדרה אירואסייתי
שם מדעי
 Canis lupus albus ‏קר, 1792
תחום תפוצה


זאב טונדרה אירואסייתי, זאב סיבירי או בפשטות זאב טונדרה (שם מדעי: Canis lupus albus) הוא תת-מין של זאב מצוי מהסוג כלב המצוי בטונדרה של צפון אירואסיה, מפינלנד במערב עד חצי האי קמצ'טקה במזרח.
מאפיינים

זהו תת-המין השני בגודלו באירואסיה. משקלו הממוצע של זכר הוא 40–49 ק"ג, ושל נקבה הוא 36.6–41 ק"ג. אורכם הממוצע של הזכרים הוא 118–137 ס"מ, ושל הנקבות הוא 112–136 ס"מ. פרוותו ארוכה ודקה, ובצבע אפור בהיר או לבן. הזאבים צדים בלהקות, וכך מסוגלים להכניע טרף גדול מהם כגון אייל קורא, אייל קנדי, אייל הצפון, ביזון אירופי, כבש המושק וכבש השלג.
ראו גם

זאב אירואסייתי
זאב ארקטי
זאב טונדרה אלסקי
המפלגה הליברלית של גיברלטר

| --- | --- |
 מדינה:  גיברלטר 
 מנהיגים:  ג'וזף גרסיה
 תקופת הפעילות:  1991–הווה (כ־33 שנים)
 אידאולוגיות:  ליברליזם
 מטה:  אייריש טאון 95, גיברלטר
 מיקום במפה הפוליטית:  מרכז
 ארגונים בינלאומיים:  האינטרנציונל הליברלי
 צבעים רשמיים:  אדום ולבן
 www.liberal.gi
 
ג'וזף גרסיה
המפלגה הליברלית של גיברלטר (באנגלית: Liberal Party of Gibraltar, בקיצור GLP או Libs) היא מפלגה ליברלית בגיברלטר. היא הוקמה בשנת 1991 בשם המפלגה הלאומית של גיברלטר (Gibraltar National Party, בקיצור - GNP), והעומד בראשה הוא ד"ר ג'וזף גרסיה. המפלגה הליברלית של גיברלטר היא חברה של האינטרנציונל הליברלי.
מצע

המפלגה מאמינה ב"חופש, אחריות, סובלנות, צדק חברתי ושוויון הזדמנויות: אלו הערכים המרכזיים של הליברליזם, והם נותרו העקרונות על פיהם החברה החופשית חייבת להיבנות. עקרונות אלו דורשים מאזן כוחות זהיר בין המעמדות האזרחיות החזקות, ממשלה דמוקרטית, שווקים חופשיים והתאחדות בינלאומית".
המצע של המפלגה הליברלית של גיברלטר כולל את הסעיפים הבאים:
המפלגה מחויבת לשמור על הדה-קולוניזציה של גיברלטר, על פי השאיפות של תושבי גיברלטר למימוש זכותם להגדרה עצמית.
המפלגה מחויבת להתנגד לטענות הטריטוריאליות של ספרד בנוגע לגיברלטר, לדחות אותן ולהתכחש לכך שהרעיון כלל אפשרי.
המפלגה תגן ותקדם את המטרות של גיברלטר בכל פורום בינלאומי שתוכל להיכנס אליו; המפלגה מחויבת להביא את גיברלטר לאירופה, ולהביא את אירופה לגיברלטר.
עמדתה של המפלגה הליברלית בנוגע למדיניות כלכלית היא ש"חברות חופשיות צריכות שווקים חופשיים. חברה ליברלית, חופשית וסבלנית דורשת כלכלת שוק. חופש פוליטי וחופש כלכלי כרוכים האחד בשני".